Държавен вестник, бр. 36, 2013 г., стр. 24

СТР.  24	
Д Ъ Р Ж А В Е Н  В Е С Т Н И К 	
БРОЙ  36
се приемат или привеждат в съответствие с този 
закон в едногодишен срок от влизането му в сила. 
До приемането на подзаконовите нормативни 
актове и общите административни актове по 
ал. 1 или до привеждането им в съответствие с 
този закон се прилагат действащите подзаконови 
нормативни актове, съответно общи администра­
тивни актове, доколкото не противоречат на този 
закон (ал. 2 на § 199). 
Предвид промените в Закона за енергетиката 
и с оглед осигуряване изискванията за либерали­
зиране на енергийния пазар и пълно транспони­
ране на Директива 2009/73/ЕО на Европейския 
парламент и на Съвета относно общите правила 
на вътрешния пазар на природен газ Държав­
ната комисия за енергийно и водно регулиране 
е предприела необходимите действия и е ини­
циирала процедура по приемане на Правила за 
предоставяне на достъп до газопреносните и/
или газоразпределителните мрежи и за достъп 
до съоръженията за съхранение на природен газ.
Проектът на Правила за предоставяне на 
достъп до газопреносните и/или газоразпреде­
лителните мрежи и за достъп до съоръженията 
за съхранение на природен газ е разработен на 
основание чл. 21, ал. 1, т. 13 и чл. 172, ал. 1 и 
чл. 172б, ал. 1 от Закона за енергетиката в съот­
ветствие с изискванията на Директива 2009/73/
ЕО и на Регламент (ЕО) № 715/2009/ЕО на 
Европейския парламент и на Съвета относно 
условията за достъп до газопреносни мрежи на 
природен газ и с оглед необходимостта от при­
веждане на подзаконовата нормативна уредба в 
съответствие с приетите промени в ЗЕ в сила 
от 17.07.2012 г. 
Тези правила целят да обезпечат еднакви усло­
вия за всички участници на пазара на природен 
газ в Република България като страна – членка 
на Европейския съюз.
С проекта на правилата се регламентират:
 – условията за предоставяне на достъп до 
газопреносната и/или газоразпределителните 
мрежи, на които следва да отговарят лицата, 
поискали достъп;
 – редът за предоставяне на достъп до газо­
преносната и/или газоразпределителните мрежи 
на лицата, поискали достъп, включително редът за 
подаване и разглеждане на заявления за достъп;
 – принципи на механизмите за разпределение 
на капацитет и на процедурите за управление на 
претоварването;
 – изискванията за предоставяне на информа­
цията, необходима на ползвателите на мрежата, 
за да получат ефективен достъп до нея.
Правилата имат за цел да гарантират, че опе­
раторите на газопреносни и газоразпределителни 
мрежи предлагат услуги на всички ползватели на 
мрежата на недискриминационна основа, както 
и да гарантират, че операторите на газопреносни 
мрежи: предоставят на трети страни услуги за 
достъп както за непрекъсваеми доставки, така и 
за прекъсваеми доставки при условията на цената 
за прекъсваеми доставки на трети страни, като се 
отразява вероятността от прекъсване, и предлагат 
на ползвателите на мрежата както дългосрочни, 
така и краткосрочни услуги.
Нов момент е регламентирането на правила 
за предоставяне на достъп до съоръженията за 
съхранение на природен газ с оглед изпълнението 
на задължението на оператора да предлага на 
трети страни достъп до съоръженията за съх­
ранение при спазване на недискриминационни 
процедури, прозрачно и еднакво достъпно за 
всички потенциални клиенти.
В съответствие с разпоредбите на Закона за 
енергетиката на 30.01.2013 г. ДКЕВР е публикувала 
на интернет страницата си проекта на Правила 
за предоставяне на достъп до газопреносните и/
или газоразпределителните мрежи и за достъп 
до съоръженията за съхранение на природен газ 
заедно с мотивите, а съгласно Решение № 361 от 1 
юни 2010 г. на Министерския съвет – и на Портала 
за обществени консултации. На заинтересованите 
лица е предоставен законоворегламентираният 
срок за изразяване на становища и предложения 
по проекта. Общественото обсъждане на публи­
кувания проект е проведено на 14.02.2013 г.
В резултат на оповестяването на проекта на 
Портала за обществени консултации не са по­
стъпили становища и предложения за изменение 
и/или допълнение на проекта. 
В Държавната комисия за енергийно и водно 
регулиране са постъпили становища от заин­
тересованите страни, които заедно с мотивите 
на работната група за приемането или непри­
емането им са отразени в таблица, приложение 
към доклада. 
В таблицата е отразено и становището на 
Министерството на икономиката, енергетика­
та и туризма, постъпило в ДКЕВР с писмо вх. 
№ Е-04-00-57 от 19.02.2013 г., в което се посочва, 
че проектът съществено изменя и допълва съ­
ществуващите правила, отразявайки настъпилите 
през последните години промени в развитието на 
вътрешния пазар на природен газ на Европейския 
съюз. Проектът дава добра рамка за разработване 
от страна на операторите на конкретни правила 
за предоставяне на услуги за достъп до газови 
мрежи и съоръжения за съхранение и за одобре­
ние на хармонизираните договори за пренос и 
съхранение на природен газ. В съгласувателната 
таблица е отразено и становището на Работна 
група 14 „Енергетика“.
Приемането на Правила за предоставяне на 
достъп до газопреносните и/или газоразпредели­
телните мрежи и за достъп до съоръженията за 
съхранение на природен газ няма да доведе до 
допълнителни разходи по бюджета на ДКЕВР, 
както и до пряко и/или косвено въздействие 
върху държавния бюджет.
Предвид гореизложеното, на основание чл. 21, 
ал. 1, т. 13 от Закона за енергетиката Държавната 
комисия за енергийно и водно регулиране реши:
1. Приема Правила за предоставяне на достъп 
до газопреносните и/или газоразпределител­
ните мрежи и за достъп до съоръженията за 
съхранение на природен газ, приложение към 
това решение.
2. Отменя досегашните Правила за предос­
тавяне на достъп до газопреносната и/или газо­
разпределителните мрежи, изготвени на основание 
чл. 172, ал. 1 от Закона за енергетиката и приети